Fra Sæby Havn kunne der tydeligt ses en røgfane, på trods af bådbranden var omkring 10 sømil væk. Derfor rykkede redningsstationen ud omkring klokken 7.35 til båden, der var i brand øst for Hirsholmene. På båden var der en familie på tre personer, hvoraf en af dem var et lille barn. -	De var selvfølgelig chokeret, siger stationsleder hos Sæby Redningsstation Birger Isaksen. -	Jeg var ikke selv med ude, men jeg har ikke nogen melding om, at de skulle være kommet til skade. Blev hurtigt sejlet til observation Sæby Redningsstation fik hurtigt sejlet de tre personer til lands, hvor der holdt tre ambulancer klar til at observere dem for røg. -	Vi ved ikke noget om, hvad der er årsag til branden, siger Birger Isaksen. -	Da vi overtog personerne, sejlede vi dem hurtigst muligt ind til ambulancerne, så de kunne blive undersøgt. Udover Sæby Redningsstation og de tre ambulancer var også Skagen Redningsstation, redningshelikopteren og en politipatrulje tilkaldt. Båden sank Efter personerne var kommet på land, sejlede Sæby Redningsstation igen ud til den brændende båd. Her var Skagen Redningsstation allerede i gang med slukningsforsøg af både, som på det tidspunkt allerede var udbrændt en del, og kort tid efter sank båden på 27 meter vand. Sæby og Skagen Redningsstation fik sammen ryddet de flydende vragdele op efterfølgende.

Opsummering:
Søndag morgen rykkede blandt andre Sæby Redningsstation ud til en båd i brand på havet.